**TPE THERMOLAST® H สำหรับนำไปใช้กับคอนเนคเตอร์สำหรับสายสวน**

เนื่องจากจำนวนการเข้าโรงพยาบาลฉุกเฉินและขั้นตอนการผ่าตัดเพิ่มขึ้น ความต้องการตัวเชื่อมต่อสายสวนก็มีมากขึ้นเช่นกัน นอกจากนี้ ความก้าวหน้าทางเทคโนโลยียังส่งผลให้มีการนำตัวเชื่อมต่อเหล่านี้ไปใช้งานจำนวนมาก คอนเนคเตอร์สำหรับสายสวนมีให้เลือกหลากหลายประเภท รวมถึงคอนเนคเตอร์สำหรับสายให้น้ำเกลือ หรือให้สารละลายทางหลอดเลือดดำปราศจากเข็ม, คอนเนคเตอร์สำหรับสายดูดเสมหะ และอื่นๆ

**คอมพาวด์เพื่อประสิทธิภาพการทำงาน**

คอนเนคเตอร์สำหรับสายสวนถูกนำไปใช้สำหรับการให้น้ำเกลือและดูดของเหลวออกจากผู้ป่วย เป็นส่วนประกอบเสริมของอุปกรณ์ที่สำคัญสำหรับการเข้าถึงทางหลอดเลือดดำและการบริหารยาเพื่อลดความเสี่ยงของผลที่ร้ายแรงที่สุดและปรับปรุงการปฏิบัติตามข้อกำหนดของผู้ป่วย

อุปกรณ์ทางการแพทย์ เช่น คอนเนคเตอร์สำหรับสายสวน ได้รับประโยชน์จากวัสดุที่มีประสิทธิภาพสูง เช่น เทอร์โมพลาสติกอีลาสโตเมอร์ (TPEs) ซึ่งรับประกันความปลอดภัยและประสิทธิภาพของผู้ใช้

TPEs เป็นวัสดุที่เหมาะสมที่สุดสำหรับอุตสาหกรรมการแพทย์ เนื่องจาก TPEs นั้นปราศจากฮาโลเจนและปราศจากยางธรรมชาติ และง่ายต่อการขึ้นรูปผลิตภัณฑ์ เมื่อเทียบกับวัสดุอื่นๆ

KRAIBURG TPE ซึ่งเป็นผู้ผลิต TPE ระดับโลกของผลิตภัณฑ์เทอร์โมพลาสติกอีลาสโตเมอร์และโซลูชันแบบกำหนดเองสำหรับหลายอุตสาหกรรม ได้พัฒนากลุ่มผลิตภัณฑ์ THERMOLAST® H ใหม่เพื่อตอบสนองความต้องการเหล่านี้

**เลือกสีได้ตามต้องการและความปลอดภัยของวัสดุ**

THERMOLAST® H HC/AP ซีรีส์ของ KRAIBURG TPE ให้ความยืดหยุ่นในระดับสูงและการยึดเกาะที่แข็งแรง ทำให้เหมาะสำหรับการใช้งานสำหรับคอนเนคเตอร์สายสวน นอกจากนี้ THERMOLAST® H ยังมีช่วงความแข็งที่กว้างตั้งแต่ 30-90 Shore A และความสามารถในการขึ้นรูปผลิตภัณฑ์ที่เหมาะสมที่สุด คอมพาวด์ TPE มีความโปร่งแสงและสามารถทำสีได้หลากหลายเฉดสีเพื่อให้ตรงตามข้อกำหนดของลูกค้า

คอมพาวด์ TPE ยังเข้ากันได้ทางชีวภาพและปราศจากส่วนประกอบของสัตว์และสารอันตรายอื่นๆ วัสดุดังกล่าวยังได้รับการทดสอบความเป็นพิษต่อเซลล์ตามมาตรฐาน ISO 10993-5 และ GB/T 16886.5 รวมถึงผ่านการอนุมัติใช้และตามมาตรฐานอื่นๆ เช่น China GB 4806 – 2016, US FDA CFR 21, Regulation (EU) No 10/2011, REACH และ RoHS



**(Photo: © 2021 KRAIBURG TPE)**

For high-resolution photography, please contact Bridget Ngang ([bridget.ngang@kraiburg-tpe.com](mailto:bridget.ngang@kraiburg-tpe.com) , +6 03 9545 6301).

**Follow Us on WeChat**

**A close up of a logo

Description automatically generated**

เกี่ยวกับ **KRAIBURG TPE**

KRAIBURG TPE ([www.kraiburg-tpe.com](http://www.kraiburg-tpe.com)) เป็นผู้ผลิตเทอร์โมพลาสติกอิลาสโตเมอร์ระดับโลก จากจุดเริ่มต้นในปี 2001 ในฐานะบริษัท ในเครือของกลุ่ม KRAIBURG ก่อตั้งขึ้นในปี1947 KRAIBURG TPE เป็นผู้บุกเบิกด้านคอมพาวด์TPE ปัจจุบันเป็นผู้นำในอุตสาหกรรมนี้ ด้วยโรงงานผลิตในประเทศเยอรมัน สหรัฐอเมริกา และมาเลเซีย บริษัทนำเสนอคอมพาวด์ที่หลากหลายสำหรับการใช้งานในอุตสาหกรรมยานยนต์ สินค้าอุตสาหกรรม สินค้าอุปโภคบริโภค และสินค้าทางการแพทย์ที่ได้รับการควบคุมอย่างเข้มงวด กลุ่มผลิตภัณฑ์ THERMOLAST®, COPEC®, HIPEX® และFor Tec E® สามารถทำการขึ้นรูปได้โดยการฉีดขึ้นรูป การอัดรีดขึ้นรูป และให้ความได้เปรียบในด้านกระบวนการขึ้นรูปและออกแบบผลิตภัณฑ์ได้หลากหลายแก่ผู้ผลิต KRAIBURG TPEมีความสามารถด้านนวัตกรรม รวมทั้งมุ่งเน้นไปที่การช่วยเหลือลูกค้าที่มีอยู่ทั่วโลกเพื่อตอบสนองความต้องการของลูกค้า การออกแบบและแก้ปัญหาสำหรับผลิตภัณฑ์เพื่อให้ได้ตามความต้องการของลูกค้าและบริการที่เชื่อถือได้ บริษัทได้รับการรับรองมาตรฐาน ISO 50001 ที่สำนักงานใหญ่ในประเทศเยอรมนี และได้รับการรับรองมาตรฐาน ISO 9001 และ ISO 14001 ของทุกสำนักงานที่มีอยู่ทั่วโลก ในปี2019 KRAIBURG TPE มีพนักงาน 645 คนทั่วโลกและมีรายได้ 190 ล้านยูโร